16. 3. 87 Επίσημη Εφημερίδα των Ευρωπαϊκών Κοινοτήτων Αριθ. C 68/13 
Γνωμοδότηση της Οικονομικής και Κοινωνικής Επιτροπής για την πρόταση απόφασης του Συμβουλίου 
σχετικά με τη θέσπιση συμπληρωματικού κοινοτικού μέτρου για την εξάλειψη της βρουκέλλωσης, 
φυματίωσης και της λεύκωσης των βοοειδών 0) 
(87/C 68/08) 
Το Συμβούλιο αποφάσισε στις 10 Νοεμβρίου 1986 να ζητήσει, σύμφωνα με τα άρθρα 43 και 198 της 
συνθήκης για την ίδρυση της Ευρωπαϊκής Οικονομικής Κοινότητας, τη γνωμοδότηση της Οικονομι­
κής και Κοινωνικής Επιτροπής για την παραπάνω πρόταση. 
Η Οικονομική και Κοινωνική Επιτροπή αποφάσισε να αναθέσει στον κ. Storie-Pugh, ως γενικό 
εισηγητή, την προετοιμασία των σχετικών εργασιών. 
Κατά την 242η σύνοδο ολομέλειας της 16ης και 17ης Δεκεμβρίου 1986 (συνεδρίαση της 16ης 
Δεκεμβρίου 1986), η Οικονομική και Κοινωνική Επιτροπή υιοθέτησε χωρίς ψήφους κατά και 3 αποχές 
την ακόλουθη γνωμοδότηση: 
Η Οικονομική και Κοινωνική Επιτροπή επικροτεί την πρόταση της Επιτροπής. 
0) ΕΕ αριθ. C 292 της 18. 11. 1986, σ. 2. 
Βρυξέλλες, 16 Δεκεμβρίου 1986. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
Γνωμοδότηση της Οικονομικής και Κοινωνικής Επιτροπής για τις τοπικές πρωτοβουλίες 
απασχόλησης 
(87/C 68/09) 
Η Οικονομική και Κοινωνική Επιτροπή αποφάσισε στις 19 Δεκεμβρίου 1985, σύμφωνα με το άρθρο 20 
της συνθήκης για την ίδρυση της Ευρωπαϊκής Οικονομικής Κοινότητας, να καταρτίσει γνωμοδότηση 
για τις τοπικές πρωτοβουλίες απασχόλησης. 
Το τμήμα κοινωνικών, οικογενειακών, εκπαιδευτικών και πολιτισμικών υποθέσεων, στο οποίο 
ανατέθηκε η προετοιμασία των σχετικών εργασιών, υιοθέτησε τη γνωμοδότηση του στις 13 Νοεμβρίου 
1986 με βάση την εισηγητική έκθεση του κ. Roycroft και του κ. Roseingrave. 
Κατά τη 242η σύνοδο ολομέλειας (συνεδρίαση της 10ης Δεκεμβρίου 1986), η Οικονομική και 
Κοινωνική Επιτροπή υιοθέτησε την ακόλουθη γνωμοδότηση με 108 ψήφους υπέρ, 6 ψήφους κατά και 23 
αποχές. 
1. Γενικές παρατηρήσεις 
1.1. Η ΟΚΕ παρατηρεί ότι η γενικευμένη αύξηση τοπικών 
πρωτοβουλιών απασχόλησης κατά τα τελευταία χρόνια 
πρέπει να εξετασθεί στο πλαίσιο της παράλληλης κρίσης 
ανεργίας που εκδηλώθηκε στην Ευρώπη κατά την ίδια 
περίοδο. Η καθαρή «δημιουργία θέσεων απασχόλησης» 
μέσω των ΤΠΑ και ο αντίκτυπος τους στις συνθήκες της 
τοπικής αγοράς εργασίας είναι συνεπώς πρωταρχικής σημα­
σίας. Παραμένει, εντούτοις, δυσχερής η εκτίμηση του συνο­
λικού αριθμού και της ποιότητας των θέσεων απασχόλησης που δημιουργήθηκαν, όπως άλλωστε και η μέτρηση της 
οικονομικής δραστηριότητας που αναπτύχθηκε. 
1.1.1. Από τη μια πλευρά, τα προγράμματα που εκτίθενται 
συνοπτικά στην εισηγητική έκθεση και το γεγονός ότι πολλές 
από τις ΤΠΑ τείνουν να αναπτύσσονται σε περιοχές όπου 
προφανώς απουσιάζει «το βέλτιστο επιχειρησιακό μείγμα» 
δείχνουν ότι οι ΤΠΑ μπορούν: 
— «να δημιουργήσουν» νέες τοπικές θέσεις απασχόλησης, 
— «να διασώσουν» τοπικές θέσεις απασχόλησης, 
Αριθ. C 68/14 Επίσημη Εφημερίδα των Ευρωπαϊκών Κοινοτήτων 16. 3. 87 
— να δώσουν ώθηση προκειμένου να υπάρξει μια κοινοτική ή 
συνεταιριστική δέσμευση για την ανάπτυξη πρόσθετων 
πρωτοβουλιών τοπικής απασχόλησης, 
— να ανοίξουν νέες είτε υπάρχουσες αγορές αγαθών και 
υπηρεσιών, στις οποίες να περιλαμβάνονται κοινωνικές 
και ψυχαγωγικές υπηρεσίες, 
— να εξασφαλίσουν αρχική ή μεταβατική επαγγελματική 
εμπειρία για τους εντόπιους νέους, 
— να αναπτυχθεί διά μέσου μιας τοπικής αίσθησης αλλη­
λεγγύη. 
1.1.2. Από την άλλη πλευρά, είναι ανεπαρκής ο συνολικός 
ποσοτικός προσδιορισμός: 
— του παράγοντα μετατόπισης της απασχόλησης (που υπο­
νομεύει την αγορά και τις θέσεις απασχόλησης αλλού), 
— του παράγοντα της υποκατάστασης των θέσεων απασχό­
λησης (μόνιμες θέσεις απασχόλησης που αντικαθίστανται 
από υπεργολαβική εργασία), 
— της απροσδιόριστης περιοχής στην οποία εφαρμόζονται 
ορισμένα (π.χ. «εναλλακτικά») προγράμματα και των 
μακροοικονομικών επιπτώσεων του φαινομένου αυτού 
στα έσοδα και έξοδα του δημοσίου για την πολιτική 
δημιουργίας απασχόλησης στο σύνολο της, 
— του μεγάλου αριθμού υπαλλήλων ή «συνεργατών» σε 
εναλλακτικά προγράμματα, οι οποίοι είχαν ή έχουν 
τακτική απασχόληση καταρχήν αλλά αναζητούν μια 
διαφορετική κοινωνικοπολιτιστική διέξοδο. 
1.2. Η ΟΚΕ επανειλημμένα έχει αναφέρει ότι είναι ανα­
γκαία η ύπαρξη κοινωνικής συνοχής και αλληλεγγύης ως 
ουσιαστικών στοιχείων για την ανάπτυξη της απασχόλη­
σης 0). 
1.2.1. Πράγματι, στο πλαίσιο αυτό, οι ΤΠΑ και οι ομάδες 
ώθησης που έχουν τη βάση τους στους οργανισμούς τοπικής 
αυτοδιοίκησης μπορούν να βοηθήσουν: 
— στην τόνωση των πρωτοβουλιών και της ανάληψης δε­
σμεύσεων σε τοπικό επίπεδο, 
— στη μεταμόρφωση των πτωχών κοινοτήτων σε περιοχές 
«ευκαιριών», 
— στη σταθεροποίηση, τη συμμετοχή και την ενσωμάτωση 
των μειονεκτουσών ή περιθωριακών ομάδων στην τοπική 
κοινότητα, 
— στη βελτίωση και ενίσχυση των τοπικών δημόσιων διευ­
κολύνσεων, υπηρεσιών, προϊόντων και περιβάλλοντος. 
1.2.2. Ωστόσο, μια μη συστηματική προσέγγιση σε μια 
παρόμοια ανάπτυξη των ΤΠΑ είναι επικίνδυνη και θα μπο­
ρούσε ενδεχομένως να έχει σαν αποτέλεσμα: 
— την εξάλειψη ή τη μείωση των κοινωνικών πρωτοβουλιών 
σε άλλα επίπεδα ή άλλες δημόσιες σφαίρες ευθύνης, 
0) Βλέπε για παράδειγμα τις γνωμοδοτήσεις της ΟΚΕ για τις 
κοινωνικές εξελίξεις στην Ευρωπαϊκή Κοινότητα το 1983 και 
1984, ΕΕ αριθ. C 307 της 19. 11. 1984, ΕΕ αριθ. C 218 της 
29. 8. 1985. — τη δημιουργία μιας υπεραισιόδοξης και υπερδεσμευτικής 
στάσης μεταξύ μερικών ευαίσθητων και διεπόμενων από 
κίνητρα ατόμων, που θα αποβεί ενδεχομένως εις βάρος 
τους, 
— τη δημιουργία μιας κλειστής «κοινότητας» ή την υιοθέτη­
ση μιας απομονωμένης στάσης μεταξύ περιφερειακών 
ομάδων, 
— τη συγκάλυψη τομέων επικίνδυνων ή και δραστηριότητας 
που συνορεύει με την παρανομία μεταξύ των προβλημα­
τικών ομάδων. 
1.3. Η πολλαπλότητα και η σύγχυση των νομικών ή 
πολλές φορές ημινομικών μορφών με τις οποίες αναπτύχθη­
καν οι ΤΠΑ στην Ευρωπαϊκή Κοινότητα είναι χαρακτηριστι­
κά στοιχεία της εντόπιας και συχνά επισφαλούς φύσης 
τους. 
1.3.1. Στα πλαίσια αυτά οι ανασταλτικοί παράγοντες 
περιλαμβάνουν: 
— απουσία σε μερικά κράτη μέλη ενός ελαστικού νομικού 
πλαισίου σαφώς προσδιορισμένου και επαρκούς ευρύτη­
τας που να συντελεί στην προώθηση των ποικίλων μορ­
φών ΤΠΑ, 
— ειδικές νομικές δυσχέρειες που συναντώνται σε ορισμένα 
κράτη μέλη για νέες ομάδες ατόμων που εργάζονται για 
ίδιο λογαριασμό που δεν έχουν τα επαγγελματικά προ­
σόντα ή δεν αναγνωρίζονται με την ιδιότητα αυτή, 
— δυσχέρειες σε άλλα κράτη μέλη στα οποία άτομα που 
επιθυμούν να συστήσουν ένα εργατικό συνεταιρισμό είτε 
δεν καλύπτονται από το δίκαιο είτε θεωρούνται ως άτομα 
εργαζόμενα για ίδιο λογαριασμό και, συνεπώς, αποκλεί­
ονται από την ασφαλιστική κάλυψη ανεργίας και ασθέ­
νειας, 
— δυσμενή νομοθεσία όσον αφορά το μέγεθος και τη δομή 
των εργατικών συνεταιρισμών ή όσον αφορά τα φορολο­
γικά ή υπεργολαβικά κίνητρα, 
— δυσχέρειες όσον αφορά την ανάληψη από εργαζόμενους 
του ελέγχου επιχειρήσεων που χρεωκόπησαν, επειδή η 
πρακτική σχετικά με την κήρυξη μιας επιχείρησης σε 
αφερεγγυότητα δεν εμπλέκει τους οικείους εργαζόμενους 
και συχνά κυριαρχείται από το νομικό ζήτημα του τρόπου 
διαμεσολάβησης μεταξύ χρεώστη και πιστωτών μάλλον 
αντί να αντιμετωπίζεται το πρόβλημα της αποκατάστα­
σης της επιχείρησης με νέα μορφή, 
— εξαιρετικά αυστηρούς κανόνες σε περίπτωση χρεωκο-
πίας, 
— ειδικά νομικά προβλήματα για «εναλλακτικά» προγράμ­
ματα επειδή η έλλειψη κυρίου, η ουδέτερη από πλευράς 
κεφαλαίου δομή τους, που συχνά συνοδεύεται από κυμαι­
νόμενο «κοινωνικό» εισόδημα και ένα κοινοτικό σύστημα 
«κοινωνικής προστασίας», εγείρουν προβλήματα όσον 
αφορά την αναγνώριση, την καταχώριση και την ευθύ­
νη, 
— εθνικό ή τοπικό κλίμα που δεν συμβάλλει μερικές φορές 
στη δημιουργία της σύμπραξης που είναι αναγκαία για την 
ίδρυση νέων εταιρειών, 
— εξαιρετικά συγκεντρωτικές γραφειοκρατικές απαιτή­
σεις. 
16. 3. 87 Επίσημη Εφημερίδα των Ευρωπαϊκών Κοινοτήτων Αριθ. C 68/15 
1.4. Αναγνωρίζεται ότι υπάρχουν πολλές διαφορετικές 
προσεγγίσεις για την ανάληψη ΤΠΑ. Επιπλέον, οι ΤΠΑ 
πολλές φορές θεωρούνται σαν μια μορφή απασχόλησης που 
παρέχει περισσότερα κίνητρα από ό,τι τα παραδοσιακά 
μαζικά συλλογικά πρότυπα τόσο στον ιδιωτικό όσο και στο 
δημόσιο τομέα. 
1.4.1. Παράλληλα με το γεγονός ότι τα κίνητρα, η 
δημιουργικότητα και η ικανοποίηση και απόδοση από την 
εργασία μπορούν σε γενικές γραμμές να επιτευχθούν σε 
παρόμοιες συμβατικές επιχειρήσεις, πρέπει εξίσου να τονι­
σθεί ότι: 
— οι ΤΠΑ μπορούν να αναδείξουν τα δημιουργικά και 
επιχειρησιακά ταλέντα των ατόμων, 
— οι ΤΠΑ μπορούν να παράσχουν στα άτομα που συμμετέ­
χουν σε αυτές μια ορισμένη τονωτική αίσθηση τοπικής 
ταυτότητας και χρησιμότητας στην τοπική κοινότητα, 
— οι ΤΠΑ μπορούν να προωθήσουν ένα σύστημα διεπόμενο 
από κίνητρα αλληλεγγύης και κοινής προσπάθειας αντί 
για τις συχνά αλλοτριωτικές ή συγκρουόμενες πρακτικές 
μεταξύ εργαζομένων και διεύθυνσης, στα πλαίσια των 
παραδοσιακών μορφών κυριότητας μιας επιχείρησης, 
— οι ΤΠΑ μπορούν να παράσχουν μια μη κερδοσκοπική 
επιχειρησιακή και παραγωγική μορφή προσωπικής έκ­
φρασης και μπορούν επίσης να «διασώσουν» ορισμένα 
άτομα που ζουν στα περιθώρια της κοινωνίας ώστε αυτά 
να μην αλλοτριωθούν τελείως και να μην εκπέσουν σε μια 
απόλυτα παράνομη μορφή δραστηριότητας, 
— οι ΤΠΑ μπορούν χρήσιμα να συνδυάσουν επαγγελματική 
και διοικητική κατάρτιση για μια προστατευόμενη δρα­
στηριότητα. 
1.4.2. Υπάρχουν επίσης εγγενείς κίνδυνοι και δυσμενή 
ενδεχόμενα στα οποία περιλαμβάνονται: 
— το γεγονός ότι ορισμένες ΤΠΑ παρέχουν μικρότερους 
μισθούς και κατώτερες συνθήκες εργασίας (ιδιαίτερα 
στην περίπτωση των νέων), ασφαλιστική κάλυψη και 
ασφάλεια απασχόλησης και ότι ο όρος διάρκειας τους 
φαίνεται ορισμένες φορές να είναι βραχύς, 
— η γενική απουσία και μερικές φορές αντιπάθεια για τις 
επίσημες συνδικαλιστικές οργανώσεις και εκπροσώπηση 
στα πλαίσια των ΤΠΑ και ο κίνδυνος, λόγω της αντιπά­
θειας αυτής, της ακόμη μεγαλύτερης υποβάθμισης των 
κερδών και των συνθηκών εργασίας, 
— ο υψηλός βαθμός του αισθήματος της εκμετάλλευσης για 
ίδιο λογαριασμό σε «εναλλακτικές» επιχειρήσεις και ο 
ενδεχόμενος κίνδυνος να επιταθεί η «παραοικονομία», 
— ο κίνδυνος μη εντοπισμού ή αναγνώρισης με κατάλληλο 
τρόπο των προτύπων κατάρτισης ύστερα από μια περίοδο 
απασχόλησης σε μια ΤΠΑ. 
Είναι επίσης ανάγκη να επισημανθεί ότι: 
— ορισμένοι άνεργοι αποβλέπουν στις ΤΠΑ απλά και μόνο 
για να ανεύρουν μια θέση απασχόλησης, ανεξάρτητα από 
άλλα ενδεχόμενα κίνητρα ή κινδύνους που είναι πιθανόν 
συναφείς, 
— ταυτόχρονα όλοι οι άνεργοι δεν έχουν την απαιτούμενη 
κλίση, τις ικανότητες, τα κίνητρα ή την επιθυμία να προσπαθήσουν να γίνουν «νέοι» επιχειρηματίες ή συνερ­
γάτες, 
— όλοι όσοι βρίσκονται στη θέση αυτή, και ειδικότερα όσοι 
έχουν άμεσες οικογενειακές υποχρεώσεις και ευθύνες, δεν 
αισθάνονται ελεύθεροι να διακινδυνεύσουν βραχυπρόθε­
σμους ή περιοριζόμενους προσωπικούς ή δευτερεύοντες 
πόρους προκειμένου να πειραματισθούν σε μια δραστη­
ριότητα ΤΠΑ, 
— ορισμένα άτομα προτιμούν να εργάζονται σε μεγαλύτερες 
και πιθανόν λιγότερο τρωτές ιδιωτικές και δημόσιες 
επιχειρήσεις. 
1.5. Η ενίσχυση για την έναρξη μιας επιχείρησης και οι 
χρηματοδοτικές διευκολύνσεις που είναι σήμερα διαθέσιμες 
στα κράτη μέλη για την προώθηση πιθανόν ΤΠΑ περιλαμβά­
νουν: 
— χορήγηση επιχειρηματικών επιδοτήσεων και δάνεια, 
— οργανισμούς παροχής φιλικών συμβουλών που χορηγούν 
διαρθρωτική υποστήριξη και οικονομική και διοικητική 
συνδρομή προκειμένου να βοηθήσουν τις ΤΠΑ να προχω­
ρήσουν σε κλίμα αυτοπεποίθησης προς τη δημιουργία 
βιώσιμων μορφών αυτόνομης απασχόλησης, 
— επιχειρηματική και τραπεζική προώθηση των τοπικών 
επιχειρηματικών οργανισμών σε συνδυασμό με δάνεια, 
βοηθητικές και συμβουλευτικές διευκολύνσεις για τη θέση 
σε εφαρμογή ΤΠΑ σε συνεργασία με τις τοπικές αρχές, 
— πολύ ευρύτερη χρησιμοποίηση των οικονομικών μέσων 
και των πόρων του ιδιωτικού τομέα καθώς και αυτών του 
μάρκετινγκ, 
— παροχή συνδικαλιστικών συμβουλών, χρηματοδότησης 
και επαγγελματικής εκπαίδευσης, 
— χορήγηση δανείων, επιχορηγήσεων και εγγυήσεων σε 
συνεταιρισμούς είτε σε πιστωτικές ενώσεις καθώς και 
άλλες διευκολύνσεις για την προώθηση των τοπικών 
συνεταιρισμών, 
— «πρακτική» επαγγελματική κατάρτιση και μισθολογικές 
επιδοτήσεις για τους νέους με την υποστήριξη του κρά­
τους, 
— προγράμματα επαγγελματικής εκπαίδευσης στον τομέα 
της διεύθυνσης επιχειρήσεων, 
— επιδοτήσεις προσωρινής εργασίας σε τοπικό επίπεδο για 
τους νέους ανέργους. 
1.5.1. Παρά την ύπαρξη παρόμοιων προγραμμάτων, εξα­
κολουθούν να υφίστανται καίρια προβλήματα όπως, για 
παράδειγμα: 
— δυσχέρειες ως προς την κατάρτιση και χρηματοδότηση 
μελετών σκοπιμότητας, 
— η μάλλον αυστηρή στάση των τραπεζών και των δημό­
σιων χρηματοπιστωτικών ιδρυμάτων τόσο σε τοπικό όσο 
και σε εθνικό επίπεδο όσον αφορά την ανάληψη κινδύνων 
κατά την άμεση χρηματοδότηση ειδικών προγραμμάτων 
ΤΠΑ, 
— η έλλειψη σαφούς και συναφούς ενημέρωσης των τοπικών 
αρχών για τον τρόπο με τον οποίο πρέπει να υποβάλλο­
νται οι αιτήσεις και να επιτυγχάνεται πρόσβαση στους 
σχετικούς εθνικούς και κοινοτικούς πόρους, 
— η μη συμμετοχή αυτών των τοπικών αρχών στις αποφά­
σεις σχετικά με την κατανομή και τη χρησιμοποίηση των 
Αριθ. C 68/16 Επίσημη Εφημερίδα των Ευρωπαϊκών Κοινοτήτων 16. 3. 87 
διατιθεμένων χρηματικών πόρων της Ευρωπαϊκής Κοινό­
τητας και το συνεχές πρόβλημα που δημιουργείται επειδή 
ορισμένες κεντρικές αρχές καθυστερούν τη διανομή και 
«σφετερίζονται» αυτά τα χρήματα εις όφελος του εθνικού 
προϋπολογισμού, 
— οι ειδικές δυσκολίες που συναντώνται στο πλαίσιο αυτό 
από εργαζόμενους ηλικίας άνω των 25 ετών, επειδή το 
75 % της χρηματοδότησης του Ευρωπαϊκού Κοινωνικού 
Ταμείου για προγράμματα επαγγελματικής και ενδοεπι-
χειρησιακής κατάρτισης και οι επιδοτήσεις για τοποθετή­
σεις σε όλη την Κοινότητα πρέπει να αφιερώνονται σε 
νέους ηλικίας κάτω των 25 ετών, 
— η αιφνίδια απώλεια του δικαιώματος απόληψης επιδόμα­
τος ανεργίας και άλλων μορφών αρωγής, στις περισσότε­
ρες χώρες, μόλις αναλαμβάνεται δοκιμαστικά μια απα­
σχόληση για ίδιο λογαριασμό, 
— οι δυσχέρειες που ανακύπτουν κατά την εφαρμογή «εναλ­
λακτικών» προγραμμάτων για την εξεύρεση κεφαλαίων 
λόγω της διάρθρωσης τους, η οποία στηρίζεται στην 
έλλειψη κυριότητας, 
— οι δυσκολίες ανάπτυξης ΤΠΑ στις περιοχές εκείνες στις 
οποίες υφίστανται διασυνοριακά εμπόδια. 
2. Συμπέρασμα/προτάσεις 
2.1. Η ΟΚΕ αναγνωρίζει τον χρήσιμο και πολλές φορές 
ζωτικό ρόλο που μπορούν να διαδραματίσουν οι ΤΠΑ, 
ειδικότερα σε τοπικές και περιφερειακές περιοχές με οξύτα­
τα προβλήματα ανεργίας. Από την τοπική ή μικροοικονομι­
κή άποψη, οι ΤΠΑ μπορούν γενικά να θεωρηθούν ως ωφέλι­
μες και κοινωνικά σκόπιμες. Από τη μακροοικονομική 
άποψη, οι ΤΠΑ δεν μπορούν να θεωρηθούν σαν πανάκεια για 
τη μαζική ανεργία. Οι συνολικές επιπτώσεις τους, όσον 
αφορά τη δημιουργία θέσεων απασχόλησης, παραμένουν 
ασαφείς. 
2.2. Οι τοπικές πρωτοβουλίες τείνουν να προωθούνται και 
να βοηθούνται ως τμήμα ενός τοπικού κλίματος δέσμευσης 
της Κοινότητας, συμμετοχής και συλλογικής αυτοδυναμίας. 
Από την άποψη αυτή ο ρόλος των ομάδων που δίνουν την 
πρώτη ώθηση είναι συχνά καίριος. 
2.3. Ενώ ορισμένες ειδικές μορφές ενίσχυσης των ΤΠΑ θα 
μπορούσαν πράγματι να αποβλέπουν στη μεγιστοποίηση του 
σχετιζόμενου με τη δημιουργία απασχόλησης δυναμικού 
τους και της κοινωνικής χρησιμότητας τους, η επίσημη 
προσοχή δεν θα πρέπει να εκτραπεί από τα αναγκαία 
μακροοικονομικά μέτρα και πολιτικές στον τομέα της 
απασχόλησης. Ούτε υπερβολική προσοχή και πόροι θα 
πρέπει να κατευθυνθούν προς την προώθηση απλά και μόνο 
πειραματικών τρόπων ζωής. Οι βιώσιμες θέσεις απασχόλη­
σης και η βελτίωση των τοπικών κοινωνικών συνθηκών θα 
πρέπει να παραμείνουν τα ουσιαστικά επίκεντρα για την 
υποστήριξη της ανάπτυξης των ΤΠΑ. 
2.4. Η υποστήριξη αυτή είναι αναγκαίο να βασίζεται στην 
αμοιβαία κατανόηση μεταξύ εκείνων που δίνουν την πρώτη 
ώθηση στις ΤΠΑ και των θεσπισμένων δημόσιων οργανισμών 
και τοπικών αρχών, προκειμένου να διασφαλισθούν τα 
πρότυπα και να υποστηριχθεί η δημοκρατικά υπεύθυνη 
παροχή βασικών δημόσιων υπηρεσιών. Η συμμετοχή των κοινωνικών εταίρων είναι επίσης απαραίτητη προκειμένου να 
ενισχυθεί η στάση των τοπικών επιχειρηματικών κύκλων και 
για να εξασφαλισθούν οι κατάλληλες συνθήκες εργασίας και 
ο θεμιτός ανταγωνισμός. 
2.5. Τα κράτη μέλη και η Ευρωπαϊκή Κοινότητα οφείλουν 
να διαμορφώσουν από κοινού ένα πιο περιεκτικό και λιγότε­
ρο ανασταλτικό νομικό πλαίσιο που να συμβάλει στην 
προώθηση των ποικίλων μορφών των ΤΠΑ. 
2.6. Η ΟΚΕ τονίζει ακόμη μια φορά ότι η ανάπτυξη των 
ΤΠΑ δεν θα πρέπει να προκαλέσει στροφή προς την παραοι­
κονομία. Κατά τον ίδιο τρόπο δεν θα πρέπει να υπάρξει 
εκμετάλλευση της ανεργίας που να βασίζεται στην παράνομη 
απασχόληση ή σε διάφορες συνθήκες εργασίας που να 
ευνοούν τον αθέμιτο ανταγωνισμό. Είναι συνεπώς σημαντικό 
να δημιουργηθούν οι ορθές πολιτικές και διοικητικές στάσεις 
που θα βοηθήσουν στην απελευθέρωση αυτών των ανθρώπι­
νων πόρων, ενώ, ταυτόχρονα, να τεθούν ορισμένες προϋπο­
θέσεις για μια ταχεία και περιορισμένη μεταβατική φάση 
προς τη δημιουργία κατάλληλων συνθηκών και προτύπων 
εργασίας, τόσο στο δημόσιο όσο και στον ιδιωτικό τομέα. 
2.7. Η ΟΚΕ υποβάλλει τις ακόλουθες ειδικές προτάσεις: 
2.7.1. Τα κράτη μέλη θα πρέπει να υπολογίσουν και να 
παράσχουν στην Κοινότητα αξιόπιστα δεδομένα για τις 
καθαρές επιπτώσεις των ΤΠΑ στη δημιουργία θέσεων απα­
σχόλησης καθώς και τις βιώσιμες θέσεις απασχόλησης που 
είναι δυνατό να δημιουργηθούν στο τοπικό οικονομικό επί­
πεδο. 
2.7.2. Τα κράτη μέλη δεν πρέπει να απελπίζουν αλλά 
αντίθετα να ενθαρρύνουν τις τοπικές ομάδες, τις κοινότητες 
και τις περιοχές προκειμένου να διασφαλισθεί η δέουσα 
συμμετοχή και ορισμένη επιρροή στην κατανομή και τη 
χρησιμοποίηση των διαθέσιμων χρηματικών πόρων της 
Ευρωπαϊκής Κοινότητας για την οικονομική και κοινωνική 
ανάπτυξη των ίδιων τους περιοχών και ιδιαίτερα με την 
προώθηση των ΤΠΑ. 
2.7.3. Παράλληλα με την ανάγκη μιας καλύτερης χρημα­
τοδοτικής και ουσιαστικής λειτουργίας του Ευρωπαϊκού 
Κοινωνικού Ταμείου και του Ευρωπαϊκού Περιφερειακού 
Ταμείου, θα πρέπει να εξετασθεί κατά πόσο είναι εφικτή η 
δημιουργία ενός νέου Ευρωπαϊκού Ταμείου Απασχόλησης 
που θα βασίζεται στην παροχή πιστώσεων με στόχο την 
ενθάρρυνση της ανάπτυξης και της απασχόλησης σε όλους 
τους τομείς όπου αυτό είναι δυνατό, όπως έχει ήδη σκια­
γραφηθεί στη γνωμοδότηση της ΟΚΕ για τις «κοινωνικές 
εξελίξεις στην ΕΟΚ το 1985» (»). 
2.7.4. Η «αρχική» χρηματοδότηση βιώσιμων ΤΠΑ θα 
μπορούσε να διευκολυνθεί με τη χρησιμοποίηση σημαντικών 
κατ' αποκοπή βοηθημάτων που θα καταβάλλονται κατά την 
έναρξη ενός προγράμματος και τα οποία θα μπορούσαν σε 
ορισμένες περιπτώσεις να χρησιμοποιηθούν για την κατάρτι­
ση μελετών σκοπιμότητας για μια πρωτοβουλία προκειμένου 
τα προγράμματα να καταστούν αποδεκτά σε ευρύτερο βαθμό 
από τους ενδεχόμενους χρηματοδότες. Τα χρηματοδοτικά 
ιδρύματα σε συνδυασμό με τους κοινωνικούς εταίρους θα 
πρέπει επίσης να εξετάσουν κατά πόσο θα είναι σε θέση να 
παράσχουν καλύτερες εγγυήσεις για βιώσιμα προγράμμα­
τα. 
(') Έγγρ. CES της 17. 9. 1986, σημεία 4.2.2.2 και 4.2.2.3 (ΕΕ αριθ. 
C 328 της 26. 12. 1986, σ. 6). 
16. 3. 87 Επίσημη Εφημερίδα των Ευρωπαϊκών Κοινοτήτων Αριθ. C 68/17 
2.7.5. Η Κοινότητα θα πρέπει να προωθήσει τη σύσταση 
επαγγελματικών συμβουλευτικών υπηρεσιών για την ανά­
πτυξη των ΤΠΑ, και να ενισχύσει και ενθαρρύνει περαιτέρω 
τον χρήσιμο ρόλο της Elise όσον αφορά τη δικτύωση και την 
ενημέρωση. Θα πρέπει επίσης να γίνει καλύτερη χρήση των 
υπαρχουσών οδηγιών και εγγράφου υλικού. 
2.7.6. Όλοι εκείνοι που απασχολούνται ή αυτοαπασχο-
λούνται στις ΤΠΑ πρέπει να απολαύουν κρατικής υποστήρι­
ξης υπό μορφή επιδομάτων ανεργίας και άλλες παροχές 
κοινωνικής ασφάλισης τόσο σε περιπτώσεις πτώχευσης όσο 
και σε περιπτώσεις προσωρινής παύσης της δραστηριότη­
τας. 
2.7.7. Η ανάληψη της διεύθυνσης επιχειρήσεων, που 
καθίστανται αφερέγγυες ή που πτωχεύουν, από τους εργαζό­
μενους θα πρέπει να διευκολύνεται με την τυπική συμμετοχή 
τους στις διαδικασίες εκκαθάρισης και με την παρεμπόδιση 
ενός (οικονομικά ασύμφορου) κλείσιμου ενός εργοστασίου 
με βάση μια από κοινού συμφωνημένη σύμβαση για τη 
συνέχιση των εργασιών του ή μέσω κατάλληλων νομικών 
διαδικασιών στο δικαστήριο και θα πρέπει τα συμφέροντα 
όλων των ενδιαφερόμενων μερών να λαμβάνονται υπόψη με 
κύριο σκοπό τη διατήρηση των βιώσιμων θέσεων εργα­
σίας. 
Βρυξέλλες, 17 Δεκεμβρίου 1986. 
1. Εισαγωγή 
1.1. Η ΟΚΕ έχει ενδιαφερθεί ήδη από πολλά χρόνια για τα 
προβλήματα σχετικά με τις ολοκληρωμένες ενέργειες για την 
ανάπτυξη, επειδή έχει σχηματίσει την πεποίθηση ότι η 
παρέμβαση σε υπανάπτυκτες ή ιδιαίτερα παρηκμασμένες 
περιοχές, με σκοπό το συντονισμό και το συνδυασμό των 
διαφόρων κοινοτικών μέσων μεταξύ τους και με την ανα­
πτυξιακή δραστηριότητα που αναλαμβάνουν τα κατ' ιδία 
κράτη μέλη, αποτελεί πρόσφορη ενέργεια. 
1.2. Στο πλαίσιο του θέματος αυτού, η ΟΚΕ υιοθέτησε 
ομόφωνα, στις 30 Απριλίου 1980, μια μελέτη σχετικά με την 
περιφέρεια της Λωρραίνης με βάση εισηγητική έκθεση του 
κ. Bornard. 
1.3. Το 1983 ο κ. Bornard, που ήταν ακόμη εισηγητής, 
ανέλαβε τη μελέτη του συνολικού προβλήματος των ολοκλη-2.7.8. Ο ρόλος των κοινωνικών εταίρων για την εν­
θάρρυνση ΤΠΑ και τη διασφάλιση των κατάλληλων συνθη­
κών εργασίας θα μπορούσε να συγκεκριμενοποιηθεί με τη 
συγκρότηση, σε ευρωπαϊκή κλίμακα, τοπικών και περιφερει­
ακών επιτροπών τριμερούς σύνθεσης που θα αποτελούνται 
από: 
— εργοδότες, εργαζόμενους και εκπροσώπους άλλων κοι-
νωνικοεπαγγελματικών ομάδων, 
— εκπροσώπους της τοπικής αυτοδιοίκησης, 
— τοπικές ομάδες ώθησης και εκπροσώπους των προγραμ­
μάτων ΤΠΑ. 
Οι επιτροπές αυτές θα μπορούσαν από κοινού να προσφέρουν 
υποστήριξη και συμβουλευτικό έργο, και να εποπτεύουν 
εποικοδομητικά την πορεία των ΤΠΑ που αναλαμβάνονται 
στις ίδιες τις κοινότητες τους, καθώς και τις όποιες βοηθη­
τικές θέσεις απασχόλησης δημιουργούνται στα πλαίσια της 
εκτέλεσης έργων υποδομής μεγάλης κλίμακας, που προβλέ­
πονται από το Συμβούλιο για τη στήριξη παραγωγικής 
δραστηριότητας και της απασχόλησης. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
ρωμένων ενεργειών. Η κύρια εισηγητική έκθεση εξέτασε τα 
γενικά προβλήματα που αφορούν τις ολοκληρωμένες ενέρ­
γειες για την ανάπτυξη, ενώ τα έγγραφα που επισυνάπτονταν 
σ' αυτή, τα οποία είχαν καταρτισθεί από τους συνεισηγητές 
κκ. Masprone (J), Hall (2), Ognibene (3) και Kolbenschlag (4), 
ανέλυαν τα χαρακτηριστικά των ενεργειών που είχαν ήδη 
αναληφθεί για τη Νεάπολη και το Μπέλφαστ και ορισμένων 
σχεδίων ενεργειών για άλλες περιοχές. 
1.4. Στη συνέχεια, η ΟΚΕ ασχολήθηκε περαιτέρω με 
πρόταση ορισμένων συμβούλων του τμήματος περιφερειακής 
ανάπτυξης σχετικά με το θέμα αυτό με τη σύνταξη μιας 
(') Για τη Νεάπολη. 
(2) Για το Μπέλφαστ. 
(3) Για τις μειονεκτικές αγροτικές περιοχές. 
(4) Για τα δάση της Βαυαρίας. Γνωμοδότηση της Οικονομικής και Κοινωνικής Επιτροπής για τα κριτήρια και τη λειτουργία των 
ολοκληρωμένων ενεργειών 
(87/C 68/10)